CELEX: 32010R1016
Language: bg
Date: 2010-11-10 00:00:00
Title: Регламент (ЕС) № 1016/2010 на Комисията от 10 ноември 2010 година за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на домакински съдомиялни машини  Текст от значение за ЕИП

11.11.2010   
            
            
               BG
            
            
               Официален вестник на Европейския съюз
            
            
               L 293/31
            
         РЕГЛАМЕНТ (ЕС) № 1016/2010 НА КОМИСИЯТА
   от 10 ноември 2010 година
   за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на домакински съдомиялни машини
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейската общност,
   като взе предвид Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението (1), и по специално член 15, параграф 1 от нея,
   след консултация с Консултативния форум по екопроектиране,
   като има предвид, че:
   
               (1)
            
            
               Съгласно Директива 2009/125/ЕО Комисията следва да определя изисквания за екопроектиране на свързани с енергопотреблението продукти със значителен обем на продажби и търговия, имащи значително въздействие върху околната среда и които са с голям потенциал за подобрение по отношение на тяхното въздействие върху околната среда, без това да води до прекомерни разходи.
            
         
               (2)
            
            
               Член 16, параграф 2, първо тире от Директива 2009/125/ЕО предвижда, че в съответствие с процедурата, посочена в член 19, параграф 3, и критериите, определени в член 15, параграф 2, и след консултации с Консултативния форум по екопроектиране Комисията, когато е целесъобразно, въвежда мерки по прилагането за битови уреди, включително домакински съдомиялни машини.
            
         
               (3)
            
            
               Комисията извърши подготвително проучване за анализ на техническите, екологичните и икономическите аспекти на съдомиялните машини, използвани обикновено в домакинствата. Проучването беше разработено съвместно със заинтересовани страни от Съюза и трети държави, като резултатите бяха предоставени на обществеността.
            
         
               (4)
            
            
               Настоящият регламент следва да обхваща продукти, предназначени за миене на съдове и прибори за хранене в домакинствата.
            
         
               (5)
            
            
               Екологичният аспект на домакинските съдомиялни машини, който за целите на настоящия регламент се определя като важен, е консумацията на енергия във фазата на използване. Годишната консумация на електроенергия от продуктите, които са предмет на настоящия регламент, бе оценена на 24,7 TWh в Съюза през 2005 г., което отговаря на 13 милиона тона CO2. Ако не се вземат конкретни мерки, годишната консумация на електроенергия се очаква да нарасне на 35 TWh през 2020 г. Подготвителното проучване показва, че консумацията на електроенергия и вода от продуктите, които са предмет на настоящия регламент, може да бъде намалена значително.
            
         
               (6)
            
            
               Предварителното проучване показва, че не са необходими изисквания, отнасящи се до други параметри на екопроектирането, посочени в част 1 от приложение I към Директива 2009/125/ЕО, тъй като консумацията на електроенергия от домакински съдомиялни машини във фазата на използване е най-важният екологичен аспект.
            
         
               (7)
            
            
               Консумацията на електроенергия от продуктите, които са предмет на настоящия регламент, следва да се направи по-ефективна чрез прилагане на съществуващи икономически ефективни технологии, свободни от индустриална собственост върху тях, които могат да намалят комбинираните разходи по закупуване и експлоатация на тези продукти.
            
         
               (8)
            
            
               Изискванията за екопроектиране следва да не влияят върху функционалните възможности от гледна точка на крайния потребител и да не оказват отрицателно въздействие върху здравето, сигурността или околната среда. По-специално предимствата от намаляването на консумацията през фазата на използване следва да свръхкомпенсират всякакви допълнителни въздействия върху околната среда през фазата на производство.
            
         
               (9)
            
            
               Изискванията за екопроектиране следва да бъдат въвеждани постепенно, за да се предостави достатъчно време на производителите да препроектират продуктите, които са предмет на настоящия регламент. Графикът за въвеждане следва да бъде зададен по такъв начин, че да се избегнат отрицателни последици за функционалните възможности на оборудването на пазара и да се вземе предвид въздействието върху разходите на крайните потребители и производителите, и по-специално малките и средните предприятия, като същевременно се гарантира своевременно постигане на целите на настоящия регламент.
            
         
               (10)
            
            
               Измерванията на съществените параметри на продуктите следва да бъдат извършвани, като се използват надеждни, точни и възпроизводими методи на измерване, които са съобразени с общоприетите измервателни методи на съвременно техническо равнище, включително посочените в хармонизирани стандарти, когато има такива, приети от европейските организации за стандартизация и изброени в приложение I към Директива 98/34/ЕО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и регламенти, както и с правилата относно услугите в информационното общество (2).
            
         
               (11)
            
            
               Настоящият регламент следва да уточнява приложимите процедури за оценка на съответствието съгласно член 8 от Директива 2009/125/ЕО.
            
         
               (12)
            
            
               С цел да се улеснят проверките за съответствие, производителите следва да предоставят информация в техническата документация, посочена в приложения V и VI към Директива 2009/125/ЕО, доколкото тази информация се отнася до изискванията, определени в настоящия регламент.
            
         
               (13)
            
            
               В допълнение към правно обвързващите изисквания, предвидени в настоящия регламент, следва да бъдат определени базови стойности за сравнение за най-добри налични технологии, за да се осигурят широка разполагаемост и лесна достъпност на информацията относно екологичните показатели през целия жизнен цикъл на продуктите, които са предмет на настоящия регламент.
            
         
               (14)
            
            
               Мерките, предвидени в настоящия регламент, са в съответствие със становището на комитета, посочен в член 19, параграф 1 от Директива 2009/125/ЕО,
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет и приложно поле
   С настоящия регламент се въвеждат изисквания за екопроектиране по отношение на пусканите на пазара домакински съдомиялни машини, захранвани от електрическата мрежа, както и за захранвани от електрическата мрежа домакински съдомиялни машини, които могат да бъдат захранвани и от акумулаторни батерии, включително тези, продавани за недомашно използване, а също и вградените домакински съдомиялни машини.
   Член 2
   Определения
   В допълнение към определенията, дадени в член 2 от Директива 2009/125/ЕО, за целите на настоящият регламент се прилагат следните определения:
   
               1.
            
            
               „домакинска съдомиялна машина“ означава машина, която почиства, изплаква и подсушава керамични и стъклени съдове за хранене, прибори за хранене и готварски принадлежности по химически, термични и електрически методи и която е проектирана за използване главно за непрофесионални цели;
            
         
               2.
            
            
               „вградена домакинска съдомиялна машина“ означава домакинска съдомиялна машина, предназначена за монтиране в шкаф, в подготвена ниша в стената или на друго подобно място, за която е необходима мебелна крайна обработка;
            
         
               3.
            
            
               „комплект“ означава определен набор от керамични и стъклени съдове за хранене и прибори за хранене за използване от едно лице;
            
         
               4.
            
            
               „номинален капацитет“ означава обявения от производителя максимален брой на комплектите заедно със съответните прибори за сервиране, които могат да бъдат обработени в домакинска съдомиялна машина по избраната програма, когато са поставени в нея в съответствие с инструкциите на производителя;
            
         
               5.
            
            
               „програма“ означава последователност от операции, които са определени предварително и са обявени от производителя за подходящи за посочена степен на замърсяване или вид зареждане, или и за двете, и съвместно формират цялостен цикъл;
            
         
               6.
            
            
               „времетраене на програмата“ означава времето, изтекло от стартирането на програмата до завършване на нейното изпълнение с изключение на закъснение, програмирано от крайния потребител;
            
         
               7.
            
            
               „цикъл“ означава цялостен процес на почистване, изплакване и подсушаване, както е определен за избраната програма;
            
         
               8.
            
            
               режим „изключена“ означава състоянието, когато домакинската съдомиялна машина е изключена чрез средства за управление на машината или превключватели, които са достъпни за крайния потребител и са предназначени за задействане от него по време на нормалната употреба на машината, за постигане на най-малка консумация на електроенергия, като това състояние може да се запази неопределено време, докато домакинската съдомиялна машина е свързана към източник на захранване и използвана в съответствие с инструкциите на производителя; когато липсват достъпни за крайния потребител средства за управление или превключватели, режим „изключена“ означава състоянието на домакинската съдомиялна машина след нейното автоматично връщане към устойчива консумация на електроенергия;
            
         
               9.
            
            
               режим „оставена включена“ означава режимът на най-ниска консумация на електроенергия, който може да се запази неопределено време след завършване на изпълнението на програмата и изпразване на машината без по-нататъшна намеса на крайния потребител;
            
         
               10.
            
            
               „еквивалентна съдомиялна машина“ означава предлаган на пазара модел на домакинска съдомиялна машина със същите показатели — номинален капацитет, технически и експлоатационни характеристики, консумация на енергия и вода и издаван въздушен шум, като друг модел на домакинска съдомиялна машина, предлаган на пазара под различен търговски кодов номер от същия производител.
            
         Член 3
   Изисквания за екопроектиране
   Общите изисквания за екопроектиране на домакински съдомиялни машини са посочени в точка 1 от приложение I.
   Специфичните изисквания за екопроектиране на домакински съдомиялни машини са посочени в точка 2 от приложение I.
   Член 4
   Оценка на съответствието
   1.   Процедурата за оценяване на съответствието, посочена в член 8 от Директива 2009/125/ЕО, следва да бъде или системата за вътрешен контрол на проектирането, предвидена в приложение IV към споменатата директива, или системата за управление, предвидена в приложение V към същата директива.
   2.   За целите на оценяването на съответствието съгласно член 8 от Директива 2009/125/ЕО, досието с техническа документация трябва да съдържа резултатите от изчислението, посочено в приложение II към настоящия регламент.
   Когато информацията, посочена в техническата документация за конкретен модел на домакинска съдомиялна машина, е била получена чрез изчисление въз основа на проекта или чрез екстраполация от други еквивалентни домакински съдомиялни машини, техническата документация трябва да включва подробно описание на тези изчисления или екстраполации или и на двете, както и на проведените от производителите изпитания за проверка на точността на извършените изчисления. В такива случаи, в техническата документация трябва да бъде включен и списък на всички други модели на еквивалентни домакински съдомиялни машини, за които информацията, посочена в техническата документация, е получена на същата основа.
   Член 5
   Процедура за проверка с цел надзор върху пазара
   Държавите-членки прилагат процедурата за проверка, описана в приложение III към настоящия регламент, когато извършват проверките с цел надзор върху пазара, посочени в член 3, параграф 2 от Директива 2009/125/ЕО, за съответствие с изискванията, изложени в приложение I към настоящия регламент.
   Член 6
   Базови стойности за сравнение
   Базовите стойности за сравнение за наличните на пазара домакински съдомиялни машини с най-добри показатели към момента на влизане в сила на настоящия регламент са посочени в приложение IV.
   Член 7
   Преразглеждане
   С оглед на техническия напредък Комисията ще преразгледа настоящия регламент не по-късно от четири години след неговото влизане в сила и ще представи резултатите от това преразглеждане на Консултативния форум по екопроектиране. При преразглеждането по-специално трябва да се оценят посочените в приложение III контролни допустими интервали, възможността за задаване на изисквания относно разхода на вода от домакинските съдомиялни машини, както и потенциалът за подаване на гореща вода.
   Член 8
   Влизане в сила и прилагане
   1.   Настоящият регламент влиза в сила на двадесетия ден след публикуването му в Официален вестник на Европейския съюз.
   
   2.   Той се прилага от 1 декември 2011 г.
   Изброените по-долу изисквания за екопроектиране се прилагат обаче в съответствие със следния график:
   
               а)
            
            
               общите изисквания за екопроектиране, формулирани в точка 1, подточка 1) от приложение I, се прилагат от 1 декември 2012 г.:
            
         
               б)
            
            
               общите изисквания за екопроектиране, формулирани в точка 1, подточка 2) от приложение I, се прилагат от 1 юни 2012 г.;
            
         
               в)
            
            
               специфичните изисквания за екопроектиране, формулирани в точка 2, подточка 2) от приложение I, се прилагат от 1 декември 2013 г.
            
         
               г)
            
            
               специфичните изисквания за екопроектиране, формулирани в точка 2, подточка 3) от приложение I, се прилагат от 1 декември 2016 г.
            
         
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 ноември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 285, 31.10.2009 г., стр. 10.
   
      (2)  ОВ L 204, 21.7.1998 г., стр. 37.
   
      ПРИЛОЖЕНИЕ I
      
         Изисквания за екопроектиране
      
      1.   ОБЩИ ИЗИСКВАНИЯ ЗА ЕКОПРОЕКТИРАНЕ
      
                  1.
               
               
                  За изчисляване на консумацията на енергия и на други параметри на домакинските съдомиялни машини трябва да се използва цикълът за почистване на нормално замърсени съдове и прибори за хранене (наричан по-долу „стандартен цикъл на почистване“). Този цикъл трябва да е ясно различим върху устройството за избор на програма на домакинската съдомиялна машина или върху нейния дисплей, ако има такъв, или и на двете, да е наименуван „стандартна програма“ и да е зададен като подразбиращ се цикъл за домакински съдомиялни машини, оборудвани с автоматичен избор на програма или с функция за автоматично избиране на програма за почистване или за запазване на направения избор на програма.
               
            
                  2.
               
               
                  В предоставяната от производителя книжка с инструкции трябва да се посочват:
                  
                              а)
                           
                           
                              стандартният цикъл на почистване, който се има предвид като „стандартна програма“, и се уточнява, че той е подходящ за почистване на нормално замърсени съдове и прибори за хранене и че това е най-ефикасната програма по отношение на своята комбинирана консумация на енергия и вода за този вид съдове и прибори за хранене;
                           
                        
                              б)
                           
                           
                              консумацията на енергия в режим „изключена“ и в режим „оставена включена“;
                           
                        
                              в)
                           
                           
                              ориентировъчна информация за времетраенето на основните програми за почистване, както и консумацията на енергия и вода при тях.
                           
                        
            2.   СПЕЦИФИЧНИ ИЗИСКВАНИЯ ЗА ЕКОПРОЕКТИРАНЕ
      Домакинските съдомиялни машини трябва да отговарят на следните изисквания:
      
                  1.
               
               
                  От 1 декември 2011 г.:
                  
                              а)
                           
                           
                              за всички домакински съдомиялни машини с изключение на тези с номинален капацитет 10 комплекта и ширина 45 cm или по-малко, индексът за енергийна ефективност (EEI) трябва да е под 71;
                           
                        
                              б)
                           
                           
                              за домакинските съдомиялни машини с номинален капацитет 10 комплекта и ширина 45 cm или по-малко, индексът за енергийна ефективност (EEI) трябва да е под 80;
                           
                        
                              в)
                           
                           
                              за всички домакински съдомиялни машини индексът за ефективност на почистване (IC
                                 ) трябва да е по-голям от 1,12.
                           
                        
            
                  2.
               
               
                  От 1 декември 2013 г.:
                  
                              а)
                           
                           
                              за домакинските съдомиялни машини с номинален капацитет 11 комплекта или повече и домакинските съдомиялни машини с номинален капацитет 10 комплекта и ширина повече от 45 cm, индексът за енергийна ефективност (EEI) трябва да е под 63;
                           
                        
                              б)
                           
                           
                              за домакинските съдомиялни машини с номинален капацитет 10 комплекта и ширина 45 cm или по-малко, индексът за енергийна ефективност (EEI) трябва да е под 71;
                           
                        
                              в)
                           
                           
                              за домакинските съдомиялни машини с номинален капацитет 8 комплекта или повече индексът за ефективност на подсушаване (ID
                                 ) трябва да е по-голям от 1,08;
                           
                        
                              г)
                           
                           
                              за домакинските съдомиялни машини с номинален капацитет 7 комплекта или по-малко индексът за ефективност на подсушаване (ID
                                 ) трябва да е по-голям от 0,86;
                           
                        
            
                  3.
               
               
                  От 1 декември 2016 г.:
                  
                              а)
                           
                           
                              за домакинските съдомиялни машини с номинален капацитет 8 и 9 комплекта и домакинските съдомиялни машини с номинален капацитет 10 комплекта и ширина 45 cm или по-малко, индексът за енергийна ефективност (EEI) трябва да е под 63;
                           
                        
            Индексът за енергийна ефективност (EEI), индексът за ефективност на почистване (IC
         ) и индексът за ефективност на подсушаване (ID
         ) на домакински съдомиялни машини се изчисляват в съответствие с приложение II.
   
   
      ПРИЛОЖЕНИЕ II
      
         Метод за изчисляване на индекса за енергийна ефективност, индекса за ефективност на почистване и индекса за ефективност на подсушаване
      
      1.   ИЗЧИСЛЯВАНЕ НА ИНДЕКСА ЗА ЕНЕРГИЙНА ЕФЕКТИВНОСТ
      За изчисляването на индекса за енергийна ефективност (EEI) на модел домакинска съдомиялна машина, годишната консумация на енергия на домакинската съдомиялна машина се сравнява с нейната стандартна годишна консумация на енергия.
      
                  а)
               
               
                  Индексът за енергийна ефективност (EEI) се изчислява, както следва, и се закръглява до първия знак след десетичната запетая:
                  
                     
                  където:
                  
                              AEC
                              
                           
                           
                              =
                           
                           
                              годишната консумация на енергия от конкретната домакинска съдомиялна машина;
                           
                        
                              SAEC
                              
                           
                           
                              =
                           
                           
                              стандартната годишна консумация на енергия от домакинската съдомиялна машина
                           
                        
            
                  б)
               
               
                  Годишната консумация на енергия (AEc
                     ) се изчислява в kWh/година, както следва, и се закръглява до втория знак след десетичната запетая:
                  
                              i)
                           
                           
                              
                                 
                              където:
                              
                                          Et
                                          
                                       
                                       
                                          =
                                       
                                       
                                          консумация на енергия за стандартния цикъл, в kWh и закръглена до третия знак след десетичната запетая;
                                       
                                    
                                          Pl
                                          
                                       
                                       
                                          =
                                       
                                       
                                          мощност в режим „оставена включена“ за стандартния цикъл на почистване, във W и закръглена до втория знак след десетичната запетая;
                                       
                                    
                                          Po
                                          
                                       
                                       
                                          =
                                       
                                       
                                          мощност в режим „изключена“ за стандартния цикъл на почистване, във W и закръглена до втория знак след десетичната запетая;
                                       
                                    
                                          Tt
                                          
                                       
                                       
                                          =
                                       
                                       
                                          времетраене на програмата за стандартния цикъл на почистване, в минути и закръглено към последната започната минута.
                                       
                                    
                        
                              ii)
                           
                           
                              Когато домакинската съдомиялна машина е оборудвана със система за управление на консумацията на енергия, като домакинската съдомиялна машина се връща автоматично в режим „изключена“ след завършване на програмата, AEC
                                  се изчислява, като се взема предвид действителното времетраене на режима „оставена включена“, съгласно следната формула:
                              където:
                              
                                          Tl
                                          
                                       
                                       
                                          =
                                       
                                       
                                          измереното времетраене на режима „оставена включена“ за стандартния цикъл на почистване, в минути и закръглено към последната започната минута;
                                       
                                    
                                          280
                                       
                                       
                                          =
                                       
                                       
                                          общ брой на стандартните цикли на почистване за година.
                                       
                                    
                        
            
                  в)
               
               
                  Стандартната годишна консумация на енергия SAEC
                      се изчислява в kWh/година, както следва, и се закръглява до втория знак след десетичната запетая:
                  
                              i)
                           
                           
                              за домакински съдомиялни машини с номинален капацитет ps ≥ 10 и широчина > 50 cm:
                              
                        
                              ii)
                           
                           
                              за домакински съдомиялни машини с номинален капацитет ps ≤ 9 и за домакински съдомиялни машини с номинален капацитет ps > 9 и широчина ≤ 50 cm:
                              
                        където:
                  
                              ps
                           
                           
                              =
                           
                           
                              брой на комплектите, побиращи се в машината.
                           
                        
            2.   ИЗЧИСЛЯВАНЕ НА ИНДЕКСА ЗА ЕФЕКТИВНОСТ НА ПОЧИСТВАНЕ
      За изчисляване на индекса за ефективност на почистване (IC
         ) на определен модел домакински съдомиялни машини, неговата ефективност на почистване се съпоставя със ефективността на почистване за еталонна съдомиялна машина, която трябва да притежава характеристики, установени чрез общопризнати измервателни методи на съвременно техническо равнище, включително методи, изложени в документи, чиито съответни номера са публикувани за целта в Официален вестник на Европейския съюз.
      
      
                  а)
               
               
                  Индексът за ефективност на почистване (IC
                     ) се изчислява както следва и се закръглява до втория знак след десетичната запетая:
                  
                     
                  
                     IC
                      = exp(lnIC
                     )
                  където:
                  
                              CT,i
                              
                           
                           
                              =
                           
                           
                              ефективност на почистване на изпитваната домакинска съдомиялна машина за един изпитателен цикъл (i)
                           
                        
                              CR,i
                              
                           
                           
                              =
                           
                           
                              ефективност на почистване за еталонната домакинска съдомиялна машина за един изпитателен цикъл (i)
                           
                        
                              n
                           
                           
                              =
                           
                           
                              брой на циклите на изпитване, n ≥ 5
                           
                        
            
                  б)
               
               
                  Ефективността на почистване (C) представлява усреднената оценка за оставащото замърсяване за всеки зареден в машината предмет след завършване на стандартния цикъл на почистване. Оценката за оставащото замърсяване се изчислява, както е показано на таблица 1:
                  
                     Таблица 1
                  
                  
                              Брой малки точковидни частици замърсяване (n)
                           
                           
                              Обща замърсена площ (AS
                                 ) в mm2
                              
                           
                           
                              Оценка за замърсяването
                           
                        
                              
                                 n = 0
                           
                           
                              
                                 AS
                                  = 0
                           
                           
                              5 (най-ефикасно)
                           
                        
                              0 < n ≤ 4
                           
                           
                              0 < AS
                                  ≤ 4
                           
                           
                              4
                           
                        
                              4 < n ≤ 10
                           
                           
                              0 < AS
                                  ≤ 4
                           
                           
                              3
                           
                        
                              10 < n
                              
                           
                           
                              4 < AS
                                  ≤ 50
                           
                           
                              2
                           
                        
                              Не е приложимо
                           
                           
                              50 < AS
                                  ≤ 200
                           
                           
                              1
                           
                        
                              Не е приложимо
                           
                           
                              200 < AS
                                 
                              
                           
                           
                              0 (най-малко ефикасно)
                           
                        
            3.   ИЗЧИСЛЯВАНЕ НА ИНДЕКСА ЗА ЕФЕКТИВНОСТ НА ПОДСУШАВАНЕ
      За изчисляване на индекса за ефективност на подсушаване (ID
         ) на определен модел домакински съдомиялни машини, неговата ефективност на подсушаване се съпоставя със ефективността на подсушаване за еталонна съдомиялна машина, която трябва да притежава характеристики, установени чрез общопризнати измервателни методи на съвременно техническо равнище, включително методи, изложени в документи, чиито съответни номера са публикувани за целта в Официален вестник на Европейския съюз.
      
      
                  а)
               
               
                  Индексът за ефективност на подсушаване (ID
                     ) се изчислява, както следва, и се закръглява до втория знак след десетичната запетая:
                  
                     
                  
                     ID
                      = exp(lnID
                     )
                  където:
                  
                              DT,i
                              
                           
                           
                              =
                           
                           
                              ефективност на подсушаване на изпитваната домакинска съдомиялна машина за един изпитателен цикъл (i)
                           
                        
                              DR,i
                              
                           
                           
                              =
                           
                           
                              ефективност на подсушаване за еталонната домакинска съдомиялна машина за един изпитателен цикъл (i)
                           
                        
                              n
                           
                           
                              =
                           
                           
                              брой на циклите на изпитване, n ≥ 5
                           
                        
            
                  б)
               
               
                  Ефективността на подсушаване (D) представлява усреднената оценка за остатъчната мокрота по всеки зареден в машината предмет след завършване на стандартния цикъл на почистване. Оценката за остатъчната мокрота се изчислява, както е показано на таблица 2:
                  
                     Таблица 2
                  
                  
                              Брой на следите от вода (WT
                                 ) на мокрите ивици (WS
                                 )
                           
                           
                              Обща мокра площ (Aw) в mm2
                              
                           
                           
                              Оценка за мокрота
                           
                        
                              
                                 WT
                                  = 0 и WS
                                  = 0
                           
                           
                              Не е приложимо
                           
                           
                              2 (най-ефикасно)
                           
                        
                              1 < WT
                                  ≤ 2 или WS
                                  = 1
                           
                           
                              
                                 Aw < 50
                           
                           
                              1
                           
                        
                              2 < WT
                                  или WS
                                  = 2
                              или WS
                                  = 1 и WT
                                  = 1
                           
                           
                              
                                 Aw > 50
                           
                           
                              0 (най-малко ефикасно)
                           
                        
            
   
      ПРИЛОЖЕНИЕ III
      
         Процедура за проверка с цел надзор върху пазара
      
      За целите на проверка на съответствието с изискванията, формулирани в приложение I, органите на държавите-членки трябва да проведат изпитание на единичен брой домакинска съдомиялна машина. Ако измерените параметри не отговарят в границите, посочени в таблица 1, на стойностите, обявени от производителя в техническата документация съгласно член 4, параграф 2, на измерване трябва да се подложат още три броя домакински съдомиялни машини. Средноаритметичното на измерените стойности за тези три броя битови перални машини трябва да отговаря на изискванията в границите, определени в таблица 1, с изключение на консумацията на енергия, измерената стойност на която трябва да не е по-голяма с повече от 6 % от номиналната стойност на Et
         .
      В противен случай конкретният модел и всички други модели на еквивалентни домакински съдомиялни машини трябва да бъдат считани за несъответстващи на изискванията, формулирани в приложение I.
      Органите на държавите-членки трябва да използват надеждни, точни и възпроизводими измервателни процедури, които са съобразени с общопризнатите измервателни методи на съвременно техническо равнище, включително методи, изложени в документи, чиито обозначителни номера са публикувани за тази цел в Официален вестник на Европейския съюз.
      
         Таблица 1
      
      
                  Измерван параметър
               
               
                  Контролни допустими отклонения
               
            
                  Годишна консумация на енергия
               
               
                  Измерената стойност трябва да не е по-голяма от номиналната стойност (1) на AEC
                      с повече от 10 %.
               
            
                  Индекс за ефективност на почистване
               
               
                  Измерената стойност трябва да не е по-малка от номиналната стойност на IC
                      с повече от 10 %.
               
            
                  Индекс за ефективност на подсушаване
               
               
                  Измерената стойност трябва да не е по-малка от номиналната стойност на ID
                      с повече от 19 %.
               
            
                  Консумация на енергия
               
               
                  Измерената стойност трябва да не е по-голяма от номиналната стойност на Et
                      с повече от 10 %.
               
            
                  Времетраене на програма
               
               
                  Измерената стойност трябва да не е по-голяма от номиналната стойност на Tt
                      с повече от 10 %.
               
            
                  Консумация на енергия в режим „изключена“ и в режим „оставена включена“
               
               
                  Ако измерената стойност за консумация на енергия Po
                      и Pl
                      е над 1,00 W, тя трябва да не е по-голяма от номиналната стойност с повече от 10 %. Ако измерената стойност за консумацията на енергия Po
                      и Pl
                      е равна на 1,00 W или по-малка, тя трябва да не е по-голяма от номиналната стойност с повече от 0,10 W.
               
            
                  Времетраене на режима „оставена включена“
               
               
                  Измерената стойност трябва да не е по-голяма от номиналната стойност на Tl
                      с повече от 10 %.
               
            
         (1)  „Номинална стойност“ означава стойност, обявена от производителя.
   
   
      ПРИЛОЖЕНИЕ IV
      
         Референтни показатели
      
      Към момента на влизане в сила на настоящия регламент е установена следната най-добра налична на пазара технология за домакински съдомиялни машини по отношение на тяхната енергийна ефективност, консумация на енергия и вода, ефективност на почистване и подсушаване и издаван въздушен шум:
      
                  1.
               
               
                  Домакински съдомиялни машини с капацитет 15 комплекта (модел за вграждане):
                  а)   консумация на енергия: 0,88 kWh/цикъл, което отговаря на обща годишна консумация на енергия от 268,9 kWh/година, от които 246,4 kWh/година за 280 цикъла на измиване и 12,5 kWh/година при режими с ниска консумация на енергия;
                  б)   консумация на вода: 10 литра/цикъл, което отговаря на 2 800 литра/годишно за 280 цикъла;
                  в)   индекс за ефективност на почистване: IC
                      > 1,12;
                  г)   индекс за ефективност на подсушаване: ID
                      > 1,08;
                  д)   издаван въздушен шум: 45 dB(A) при нулево ниво 1 pW
               
            
                  2.
               
               
                  Домакински съдомиялни машини с капацитет 14 комплекта (модел за монтиране под маса):
                  а)   консумация на енергия: 0,83 kWh/цикъл, което отговаря на обща годишна консумация на енергия от 244,9 kWh/година, от които 232,4 kWh/година за 280 цикъла на измиване и 12,5 kWh/година при режими с ниска консумация на енергия;
                  б)   консумация на вода: 10 литра/цикъл, което отговаря на 2 800 литра/годишно за 280 цикъла;
                  в)   индекс за ефективност на почистване: IC
                      > 1,12;
                  г)   индекс за ефективност на подсушаване: ID
                      > 1,08;
                  д)   издаван въздушен шум: 41 dB(A) при нулево ниво 1 pW
               
            
                  3.
               
               
                  Домакински съдомиялни машини с капацитет 13 комплекта (модел за монтиране под маса):
                  а)   консумация на енергия: 0,83 kWh/цикъл, което отговаря на обща годишна консумация на енергия от 244,9 kWh/година, от които 232,4 kWh/година за 280 цикъла на измиване и 12,5 kWh/година при режими с ниска консумация на енергия;
                  б)   консумация на вода: 10 литра/цикъл, което отговаря на 2 800 литра/годишно за 280 цикъла;
                  в)   индекс за ефективност на почистване: IC
                      > 1,12;
                  г)   индекс за ефективност на подсушаване: ID
                      > 1,08;
                  д)   издаван въздушен шум: 42 dB(A) при нулево ниво 1 pW
               
            
                  4.
               
               
                  Домакински съдомиялни машини с капацитет 12 комплекта (автономен модел):
                  а)   консумация на енергия: 0,950 kWh/цикъл, което отговаря на обща годишна консумация на енергия от 278,5 kWh/година, от които 266 kWh/година за 280 цикъла на измиване и 12,5 kWh/година при режими с ниска консумация на енергия;
                  б)   консумация на вода: 9 литра/цикъл, което отговаря на 2 520 литра/годишно за 280 цикъла;
                  в)   индекс за ефективност на почистване: IC
                      > 1,12;
                  г)   индекс за ефективност на подсушаване: ID
                      > 1,08;
                  д)   издаван въздушен шум: 41 dB(A) при нулево ниво 1 pW
               
            
                  5.
               
               
                  Домакински съдомиялни машини с капацитет 9 комплекта (модел за вграждане):
                  а)   консумация на енергия: 0,800 kWh/цикъл, което отговаря на обща годишна консумация на енергия от 236,5 kWh/година, от които 224 kWh/година за 280 цикъла на измиване и 12,5 kWh/година при режими с ниска консумация на енергия;
                  б)   консумация на вода: 9 литра/цикъл, което отговаря на 2 520 литра/годишно за 280 цикъла;
                  в)   индекс за ефективност на почистване: IC
                      > 1,12;
                  г)   индекс за ефективност на подсушаване: ID
                      > 1,08;
                  д)   издаван въздушен шум: 44 dB(A) при нулево ниво 1 pW
               
            
                  6.
               
               
                  Домакински съдомиялни машини с капацитет 6 комплекта (модел за вграждане):
                  а)   консумация на енергия: 0,63 kWh/цикъл, което отговаря на обща годишна консумация на енергия от 208,5 kWh/година, от които 196 kWh/година за 280 цикъла на измиване и 12,5 kWh/година при режими с ниска консумация на енергия;
                  б)   консумация на вода: 7 литра на цикъл, което отговаря на 1 960 литра годишно за 280 цикъла;
                  в)   индекс за ефективност на почистване: IC
                      > 1,12;
                  г)   индекс за ефективност на подсушаване: 1,08 ≥ ID
                      > 0,86;
                  д)   издаван въздушен шум: 45 dB(A) при нулево ниво 1 pW
               
            
                  7.
               
               
                  Домакински съдомиялни машини с капацитет 4 комплекта (автономен модел):
                  а)   консумация на енергия: 0,51 kWh/цикъл, което отговаря на обща годишна консумация на енергия от 155,3 kWh/година, от които 142,8 kWh/година за 280 цикъла на измиване и 12,5 kWh/година при режими с ниска консумация на енергия;
                  б)   консумация на вода: 9,5 литра на цикъл, което отговаря на 2 660 литра годишно за 280 цикъла;
                  в)   индекс за ефективност на почистване: IC
                      > 1,12;
                  г)   индекс за ефективност на подсушаване: 1,08 ≥ ID
                      > 0,86;
                  д)   издаван въздушен шум: 53 dB(A) при нулево ниво 1 pW.